Ar blues eo an anv a vez graet eus un doare sonerezh afroamerikan. E-kerzh an  kantved e veze kanet kanaouennoù labour gant ar sklaved du e Stadoù-Unanet Amerika. Levezonet gant ar Spirituals ha kantikoù, eus an Deep South (ar Su Don), er Stadoù-Unanet. Dont a ra an anv eus an droienn saoznek Blue Devils (“diaouloù glas”) hag a dalvez kement ha “soñjoù du”, pa vez kaoz er chanaouennoù eus an diaes ma oa bevañ evit ar re zu. Strewet eo bet an doare-se un tammig dre holl er Stadoù-Unanet ha meur a stil a zo diwanet abaoe, ha kalz a levezon en deus bet paz eo andon ar jazz, ar rhythm and blues hag ar rock and roll.